Mei 2018 Projek - Moeders Archives - INK - INK Mei 2018 Projek - Moeders Archives - INK
Mei 2018 – Moeders
Die projek hierdie maand bied jou die geleentheid om blootstelling by die jaarlikse gala-aand te kry. Die wenner in die digkategorie van die Mei projek se vers sal deel uitmaak van die amptelike program van die aand en sal by die geleentheid voorgelees word.
Jou opdrag hierdie maand:
SLEGS 3 INSKRYWINGS PER AFDELING PER LID ASB. ELKE LID MOET OOK ASB SY STERGRADERING VIR ONS DEURGEE AAN DIE BOKANT VAN SY/HAAR PUBLIKASIE
Skryf ‘n gedig in NIE meer as 14 reëls NIE, oor die volgende onderwerp:
“Vers maak is my moederskoot”
In Mei-maand eer ons, ons moeders, eerstens vir hulle sorg en liefde maar vergeet soms dat die liefde wat ons vir Afrikaans het óók in daardie verhouding gebore is. Ons Moeders het die fondasie van ons taal in ons gelê en daarom wil ek hê ons moet die gemeenskaplikheid van die moederskoot en ons liefde vir die taal in hierdie projek ondersoek.
Deur die kanale van
u intieme vlees
het eerste asems
en die knalheid van lig
ons ‘n naelstring afstand
van mekaar geskei;
tóg bly u skoot knusnaby
waarin ek ‘skermd kon rus
om met tyd en verloop
van u tong te leer:
“Mamma” in Afrikaans
is by verre die mooiste klank.
Skryf ‘n vonkverhaal in minder as 400 woorde oor die dialoog tussen ‘n ma en haar nuutgebore baba.
Moeders gesels graag met hulle babas, wat drome, vrese, verwondering en vreugde insluit. Ondersoek die idee en wees kreatief.
Doen bietjie navorsing en skryf ‘n rubriek, in minder as 400 woorde, oor die sielkundige voordeel, indien enige, wat borsvoeding het by die ontwikkeling van ‘n nuutgebore baba.
Dit is ‘n tasbare geleentheid om jou merk te maak met hierdie projek. Ek wil almal aanmoedig om te minste een gedig in te skryf al is jy ‘n verhale- of rubriekskrywer. Vermaak ons steeds met jou verhaal maar gebruik die geleentheid om jouself deel te maak van die groter gala program.
‘n Sagte pienk roos
Deur Palet Datum gepubliseer: 28 Mei 2018 ♥5
is soos die sonsopkoms
met die mooiste kleure
van ligroos, goud en rooi
Sonnig is jou glimlag
jou hande uit suiwer goud gegiet
en in jou hart is ‘n reënboog
vol beloftes vir ‘n nuwe dag
Elke nuwe dag se kleur
elke diamant se flonker
elke roos se geur
Deur Palet Datum gepubliseer: 25 Mei 2018 ♥4
Tussen skemerwit wolke
bêre ek gebede vir jou
sodat die asem van God
sag oor jou kan dans
In die grys van jou hare
lê ‘n leeftyd se jare
in die na-lig van my gedates
warrel beelde van gisters wat was
‘n Moeder se liefde
‘n hart vol hemelse diamante
Deur Somerreën Datum gepubliseer: 23 Mei 2018 ♥1
Van moederskoot tot groot
hardloop jy van ouds
met jou moeder se hart oop
vir die wêreld om te sien
van kleins af het liefde jou omring
het sy haar gunstelling liedjies
aan jou voor slaaptyd gesing
sy het haar alles vir jou gegee
selfs al was sy moeg